S-6201/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. október 2023, á hendur B-kk-þgf S-kk-þgf, kt. [...], [...], I.

Fyrir umferðarlagabrot með því að hafa, miðvikudaginn 14. júní 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 430 ng/ml) um Garðhús við Gagnveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, laugardaginn 17. júní 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 50 ng/ml og metýlfenidat 35 ng/ml) um Sæbraut við Miklubraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 11. október 2023, gekkst ákærði undir greiðslu sekta með þremur lögreglustjórasáttum 29. júní 2018 meðal annars vegna aksturs undir áhrifum ávana- og fíkniefna. Voru seinni tvær sáttirnar hegningarauki við þá fyrstu. Með dómi héraðsdóms Reykjaness 5. september 2018 var ákærða gert að greiða sekt vegna aksturs undir áhrifum ávana- og fíkniefna, en sá dómur var hegningarauki við framangreindar sáttir. Ákærði gekkst afturundir greiðslu fésektar með lögreglustjórasátt 19. október 2018, meðal annars vegna aksturs undir áhrifum ávana- og fíkniefna. Var sú sátt hegningarauki við framangreindan dóm frá 5. september 2018 og sáttirnar frá 29. júní s. á. Ákærða var á ný gert að greiða sekt með viðurlagaákvörðun Héraðsdóms Reykjaness 14. febrúar 2020, meðal annars vegna aksturs undir áhrifum ávana- og fíkniefna og aksturs sviptur ökuréttindum. Með dómi Héraðsdóms Reykjaness 15. júní 2020 var ákærða gert að greiða sekt vegna aksturs undir áhrifum ávana- og fíkniefna og aksturs sviptur ökuréttindum, en sá dómur var hegningarauki við framangreinda viðurlagaákvörðun. Ákærði gekkst aftur undir greiðslu fésektar með lögreglustjórasátt 17. febrúar 2021, meðal annars vegna aksturs sviptur ökuréttindum. Loks var ákærða gert að sæta fangelsi í 30 daga með dómi Héraðsdóms Reykjavíkur 4. maí 2022 vegna aksturs undir áhrifum ávana- og fíkniefna og aksturs sviptur ökuréttindum.

Við ákvörðun refsingar í máli þessu verður því lagt til grundvallar að ákærði hafi nú í fjórða sinn, innan ítrekunartíma í skilningi 71. gr. almennra hegningarlaga nr.

19/1940, gerst sekur um akstur undir áhrifum ávana- og fíkniefna, en í þriðja sinn ekið sviptur ökuréttindum.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. laga nr. 19/1940 þykir refsing ákærða hæfilega ákveðin 4 mánaðafangelsi.

Með vísan til lagaákvæða í ákæru er ævilöng svipting ökuréttar ákærða áréttuð.

Ákærði greiði málsvarnarþóknun skipaðs verjanda síns, S-kk-ef H-kk-ef lögmanns, 150.660 krónur að meðtöldum virðisaukaskatti, og 166.203 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, B-kk-nf S-kk-nf, sæti fangelsi í 4 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef H-kk-ef lögmanns, 150.660 krónur að meðtöldum virðisaukaskatti, og 166.203 krónur í annan sakarkostnað.

K-kvk-nf R-kvk-nf G-kvk-nf